ועדת הכספים, כנסת 20, פרוטוקול מספר 279, 2016-02-16 14:15

משה גפני: אני מחדש את ישיבת הוועדה.

אורן אסף חזן: אני מבקש - - -

מיקי רוזנטל: לא, אין דבר כזה.

מיקי רוזנטל: חבר'ה, זה לא בסדר.

מיקי רוזנטל: אמרו שההצבעה ב-14:15.

מיקי רוזנטל: אנחנו ממהרים נורא.

מיקי רוזנטל: יש לנו עוד דברים.

אורן אסף חזן: אני רוצה, בבקשה, אחרי שאתה מתחיל, ברשותך, אני רוצה, אחרי שאתה מתחיל ונותן לי את זכות הדיבור, בלי שלקחתי אותה, בלי שנתת לי – אני רוצה לנמק את הרביזיה.

משה גפני: אבל לא - - -

מיקי רוזנטל: אין זכות דיבור על רביזיה.

מיקי רוזנטל: קודם להצביע.

מיקי רוזנטל: אני מבקש להצביע.

מיקי רוזנטל: אין זכות - - -

אורן אסף חזן: אדוני היושב ראש, אני חבר בוועדה מהיום הראשון שלה.

משה גפני: אתה יכול להגיד משפט ואני מצביע.

מיקי רוזנטל: זה מנוגד לתקנון.

אורן אסף חזן: ולעניות דעתי, זו הרביזיה הראשונה שקראתי לה.

אורן אסף חזן: אני רוצה להגיד את מה שניסיתי להגיד בכל הדיון הקודם, והיה כמעט בלתי אפשרי להגיד אותו לאור ההתנהגות של חלק מחברי הוועדה.

אורן אסף חזן: אנחנו הולכים פה סחור-סחור בניסיון להבין את הכללים הקיימים.

אורן אסף חזן: הוויכוח אם חבר הכנסת יאיר לפיד שינה; טובת המדינה או לא טובת המדינה; כן זיקה או לא זיקה – הוא בכלל לא ויכוח.

אורן אסף חזן: יש מצב נתון שיש מבחן זיקה.

אורן אסף חזן: כשמסתכלים על הפעילות, שהם הראו אותה, שהוצגה בפנינו ושאני ניסיתי לקבל עליה תשובות, גם ממנכ"ל הארגון; שאפילו הזמנתי את עצמי לבוא לסיור כדי לראות בעיניים במה מדובר, רואים בבירור, וגם אם מסתכלים רק על מבחן הזיקה – אפילו זיקה אין.

אורן אסף חזן: שכן ארגון - - -

יעל גרמן: כן.

יעל גרמן: יש לי מה לומר על הזיקה, אבל אני לא אמרתי.

מיכל רוזין: - - - אבל לא פתחנו דיון.

אורן אסף חזן: ולכן אני טוען בצורה פשוטה, ואני גם פונה ללב של חברי הוועדה, כדי שהם - - -

מיקי רוזנטל: אין.

מיקי רוזנטל: בשמאל אין לב.

אורן אסף חזן: לא לשמאל.

אורן אסף חזן: של חברי הוועדה – אמרתי.

אורן אסף חזן: אין פה עניין של שמאל וימין.

אורן אסף חזן: הנה, חברי הטוב, הרב משה גפני, התחיל לשקול לאור דבריי.

אורן אסף חזן: הוא לא בטוח שיצביע בעד.

אורן אסף חזן: לכן אני מנסה לומר דבר פשוט: כדי שאנחנו, שמתהדרים כל הזמן בשמירה על הכללים, נשמור פעם אחת באמת על הכללים.

אורן אסף חזן: אז אני מבקש להצביע נגד הדבר הזה.

אורן אסף חזן: כי אין - - - התייעצות סיעתית.

יעל גרמן: אי אפשר.

מיכל רוזין: אי אפשר לפני ההצבעה.

מיכל רוזין: זה נגד התקנון.

משה גפני: רבותיי, יש רביזיה ראשונה של חבר הכנסת מיקי זוהר.

אורן אסף חזן: של הכתות.

אורן אסף חזן: של הכתות.

יעל גרמן: לא.

יעל גרמן: לא.

יעל גרמן: חבר הכנסת מיקי זוהר הגיש רביזיה.

משה גפני: מי הגיש?

<מיקי זוהר: של חבר הכנסת אורן חזן.

משה גפני: חבר הכנסת אורן חזן, אתה הגשת רביזיה?

אורן אסף חזן: כן.

אורן אסף חזן: בשביל זה ביקשתי לנמק.

בצלאל סמוטריץ': רגע.

בצלאל סמוטריץ': אפשר התייעצות?

אורן אסף חזן: אתה יכול לבקש.

אורן אסף חזן: התייעצות סיעתית, בבקשה.

אורן אסף חזן: אדוני היושב-ראש, אנחנו רוצים התייעצות.

מיכל רוזין: לא - - - לפני הצבעה התייעצות סיעתית.

<קריאות: - - -

אורן אסף חזן: למה?

אורן אסף חזן: אבל לאור הדברים שאמרתי, אנשים מתלבטים, מבקשים - - -

משה גפני: אנשים לא מתלבטים.

אורן אסף חזן: הנה, בבקשה, יש פה התלבטות.

אורן אסף חזן: רוצים התייעצות סיעתית.

אוסאמה סעדי: איזו התלבטות.

אוסאמה סעדי: תפסיק.

<קריאה: אין.

מיכל רוזין: סליחה.

מיכל רוזין: אין התייעצות סיעתית לפני הצבעה - - -

אורן אסף חזן: אדוני היושב-ראש, מה שקורה פה – זה הליך לא קואליציוני מה שקורה פה, כרגע.

מיקי רוזנטל: אדוני, ההצבעה החלה.

מיקי רוזנטל: זה לא יכול להיות.

משה גפני: מי בעד הרביזיה, ירים את ידו.

משה גפני: כמה יש?

משה גפני: ארבעה.

משה גפני: מי נגד?

<טמיר כהן: שמונה.

<טמיר כהן: הצבעה על רביזיה בעד הרביזיה – 4 נגד – 8 נמנעים – אין הרביזיה בעניין ההצעה להחיל את סעיף 46 לפקודת מס ההכנסה על עמותת תנועת הערבות לאיחוד העם לא נתקבלה.

משה גפני: מי בעד הרביזיה, ירים את ידו.

משה גפני: הרביזיה של חברת הכנסת אורלי לוי אבקסיס.

משה גפני: מי נגד?

משה גפני: הצבעה על רביזיה בעד הרביזיה – מיעוט נגד – רוב נמנעים – אין הרביזיה בעניין ההצעה להחיל את סעיף 46 לפקודת מס ההכנסה על עמותת תנועת הערבות לאיחוד העם לא נתקבלה.

משה גפני: הרביזיה לא התקבלה.

משה גפני: תודה רבה.

משה גפני: הישיבה נעולה.